Sangen skulle ha representert Storbritannia i Eurovision Song Contest 2020, etter at den britiske kringkasteren BBC internt valgte James Newman til å representere nasjonen. Som ett av de fem store landene i konkurransen, var Storbritannia direktekvalifisert til finalen i Rotterdam i Nederland lørdag 16. mai 2020. På grunn av koronavirusutbruddet i Europa vinteren 2020 besluttet imidlertid EBU å avlyse konkurransen for å hindre spredning av koronaviruset SARS-CoV-2 og den medfølgende sykdommen COVID-19. Sangen fikk dermed aldri deltatt i konkurransen.